У ходзе візіту ў Жэневу Уладзімір Макей таксама сустрэўся з выканаўчым сакратаром ЕЭК ААН Вольгай Алгаеравай. Міністр выказаў задавальненне ўзроўнем супрацоўніцтва ўрада і Сакратарыята ЕЭК ААН. Уладзімір Макей падкрэсліў запатрабаванасць праектаў тэхнічнага садзейнічання, што рэалізуюцца экспертамі ЕЭК ААН для беларускіх галіновых органаў у сферах экалогіі, энергазберажэння, жыллёва-камунальнай палітыкі, па пытаннях старэння насельніцтва, аптымізацыі рэгулявання сферы інавацый, развіцця інстытута дзяржаўна-прыватнага партнёрства і ў шэрагу іншых напрамкаў. Такая работа ўносіць прамы ўклад ва ўдасканаленне сацыяльна-эканамічных адносін у Беларусі.